"અમે ત્રણેય સાથે મળીને અમારા આઇડિયા અંગે વાતો કરતા હતા. અમને લોકોને એમ લાગ્યું કે અમે કોઈ જોરદાર ઉત્પાદન બનાવી શકીએ તેમ છીએ. સામાન્ય રીતે કોઈ પણ બાઇકર ગેરેજમાં પોતાની બાઇક સર્વિસ કરાવવા કે ધોવડાવા માટે જાય ત્યારે તેણે બાઇક મૂકી દેવી પડે છે અને છેક સાંજે તેને બાઇક લઈ જવા માટે કહેવામાં આવે છે. એક પેશનેટ બાઇકર્સ તરીકે અમે ઘણી વખત ખૂબ જ લાંબી મુસાફરી કરતાં હતાં. અમારી સાહસિક મુસાફરીઓના કારણે અમારી બાઇકને નિયમિત સર્વિસ કરાવવી અને ધોવડાવી ખૂબ જ જરૂરી હતું. પરંતુ પરંપરાગત બાઇક સર્વિસ સેન્ટર્સ અમને ખાસ આકર્ષી શક્યાં નહોતાં. અમને કોઈ ઝડપથી બાઇક સર્વિસ કરી આપે તેવી સિસ્ટમની જરૂર હતી કે જેથી કરીને અમે ઝડપથી અમારી મુસાફરીમાં આગળ વધી શકીએ. ભારતના તમામ બાઇક સર્વિસ સેન્ટરમાં બાઇકની સર્વિસ થતાં અને ધોવાતાં ઘણો સમય લાગી જાય છે. તેથી અમે એક એવી સિસ્ટમ વિકસાવી કે જેના થકી બાઇક કે ટુ વ્હીલર બે મિનિટમાં ધોવાઈ જાય. અને ગ્રાહકને વિશ્વકક્ષાની સેવા મળી શકે. બાઇકર્સને ઝડપથી સેવા આપી શકાય તે ક્ષેત્રે ઘણી તકો રહેલી છે."